Cursa TAROM Bucureşti – Satu Mare din această seară a fost blocată de un politician, scriu jurnaliştii de la Atac la Cenzură din Maramureş. Potrivit acestora, aeronava a fost ținută la sol, în Bucureşti, timp de 50 de minute, pentru ca fostul secretar de stat în Ministerul Transporturilor, Dragoş Titea, secretarul executiv al PSD Maramureș, să urce la bord.

Pentru a-și justifica întârzierea, compania TAROM anunţă “mai multe întârzieri minore succesive”. Ceilalți pasageri, revoltați, au făcut fotografii politicianului în cauză și au postat îîntreg incidentul pe rețelele de socializare.

“Dragi pasageri, cursa RO637 București – Satu Mare din această seară a avut o întârziere de 30 de minute, cauzată de mai multe întârzieri minore succesive din timpul zilei. Regretăm neplăcerile provocate și vă asigurăm că prioritatea noastră este să vă asigurăm călătorii sigure! Vă mulțumim pentru înțelegere!”, a transmis TAROM.

Sursa text si foto : Atac la Cenzură

Partajează asta:

WhatsApp

Email

Listare

Tweet







Apreciază: Apreciere Încarc...

Similare